[ΑΠΟΣΠΑΣΜΑ]

ΠΡΑΚΤΙΚΟ

**Συνεδρίασης της Επιτροπής Ελέγχου της εταιρείας**

**«Ε. ΠΑΪΡΗΣ Ανώνυμος Βιομηχανική και Εμπορική Εταιρεία Πλαστικών»**

**και αριθ. Γ.Ε.ΜΗ. 121724607000**

**της 2ης.07.2021**

Σήμερα, στις 2 Ιουλίου 2021, ημέρα Παρασκευή και ώρα 14:00, στα γραφεία της εταιρείας με την επωνυμία «**Ε. ΠΑΪΡΗΣ Ανώνυμος Βιομηχανική και Εμπορική Εταιρεία Πλαστικών**» με αριθ. Γ.Ε.ΜΗ. 121724607000, που εδρεύει στον Ασπρόπυργο Αττικής, θέση Γκορυτσά, Τ.Κ. 19300 [η **«Εταιρεία»**], συνήλθαν σε συνεδρίαση τα νεοεκλεγέντα μέλη της Επιτροπής Ελέγχου, ως αυτή εκλέχθηκε δυνάμει της σημερινής, από 02.07.2021 απόφασης της Τακτικής Γενικής Συνέλευσης, για να συζητήσουν και να λάβουν αποφάσεις επί του παρακάτω μόνου θέματος της ημερήσιας διάταξης:

**Ημερήσια Διάταξη**

**Μόνο Θέμα: Συγκρότηση της Επιτροπής Ελέγχου σε σώμα.**

Στη συνεδρίαση παρέστησαν αυτοπροσώπως όλα τα μέλη της νέας Επιτροπής Ελέγχου, ως αυτά ορίστηκαν, σύμφωνα με το άρθρο 44 παρ. 1 (γ) Ν. 4449/2017, δυνάμει της από 02.07.2021 απόφασης της Τακτικής Γενικής Συνέλευσης, ήτοι οι κ.κ.:

1. Ιωάννης Αρκούλης του Μιχαήλ, Ορκωτός Ελεγκτής – Λογιστής, [..], κάτοικος [..], με Α.Δ.Τ. [..] και Α.Φ.Μ. [..] Δ.Ο.Υ. [..], email [..], τρίτο πρόσωπο, ανεξάρτητο από την Εταιρεία,
2. Παναγιώτης Ζωγράφος του Δημητρίου, Συνταξιούχος Τραπεζικός υπάλληλος, κάτοικος [..], , με Α.Δ.Τ. [..] και Α.Φ.Μ. [..] Δ.Ο.Υ. [..], email [..], ανεξάρτητο μη εκτελεστικό μέλος του Διοικητικού Συμβουλίου και
3. Δημήτριος Καπονικολός του Ανδρέα, Λογιστής, κάτοικος [..], με Α.Δ.Τ. [..] και Α.Φ.Μ. [..] Δ.Ο.Υ. [..], email [..], ανεξάρτητο μη εκτελεστικό μέλος του Διοικητικού Συμβουλίου.

Διαπιστώνεται απαρτία, αφού παρίσταται το σύνολο των μελών της Επιτροπής Ελέγχου που εκλέχθηκαν από την Τακτική Γενική Συνέλευση της Εταιρείας, νωρίτερα σήμερα στις 02.07.2025 και κανένα από αυτά δεν αντιλέγει στην πραγματοποίηση της συνεδρίασης και τη λήψη αποφάσεων επί του μοναδικού θέματος της Ημερήσιας Διάταξης. Επομένως, η Επιτροπή Ελέγχου νομίμως συνεδριάζει και αρχίζει τη συζήτηση επί του μόνου θέματος της Ημερησίας Διάταξης, επιθυμώντας τη λήψη αποφάσεων επί αυτού:

**Μόνο Θέμα: Συγκρότηση της Επιτροπής Ελέγχου σε σώμα.**

Λαβών το λόγο ο κ. Αρκουλής, υπενθύμισε στην Επιτροπή Ελέγχου ότι ο Πρόεδρος της Επιτροπής Ελέγχου θα πρέπει να ορισθεί από την ίδια την Επιτροπή, κατ’ άρθρο 44 παρ. 1 (ε) Ν. 4449/2017. Έτσι, τα προαναφερόμενα μέλη της νέας Επιτροπής Ελέγχου, η οποία εξελέγη σήμερα από την Τακτική Γενική Συνέλευση της 02ης.07.2021, και η οποία αποφασίσθηκε να αποτελεί τριμελή ανεξάρτητη (μεικτή) επιτροπή, κατ’ άρθρο 44 παρ. 1 (αβ) Ν. 4449/2017, με τετραετή θητεία μέχρι τις 02.07.2025, δυνάμενη να παραταθεί αυτόματα μέχρι τη λήξη της προθεσμίας, εντός της οποίας πρέπει να συνέλθει η αμέσως επόμενη Τακτική Γενική Συνέλευση του έτους 2025 και μέχρι τη λήψη της σχετικής απόφασης, και ειδικότερα: (i) ο κ. Ιωάννης Αρκούλης του Μιχαήλ, τρίτο πρόσωπο, ανεξάρτητο από την Εταιρεία, υπό την έννοια του άρθρου 9 παρ. 1 και 2 Ν. 4706/2020 και του ακόμη ισχύοντος άρθρου 4 Ν. 3016/2002, ο οποίος ορίστηκε ως μέλος της νέας Επιτροπής Ελέγχου της Εταιρείας από την ως άνω Τακτική Γενική Συνέλευση, κατ’ άρθρο 44 παρ. 1 (γ) Ν. 4449/2017 στο πλαίσιο του 11ου θέματος της Ημερήσιας Διάταξης αυτής, καθώς και (ii) οι κ.κ. Δημήτριος Καπονικολός του Ανδρέα και Παναγιώτης Ζωγράφος του Δημητρίου, ανεξάρτητα μη εκτελεστικά μέλη του Διοικητικού Συμβουλίου, υπό την έννοια του άρθρου 9 παρ. 1 και 2 Ν. 4706/2020 και του ακόμη ισχύοντος άρθρου 4 Ν. 3016/2002, εκλεγέντα ως τέτοια στο πλαίσιο του 10ου θέματος της ημερήσιας διάταξης της ίδιας ως άνω Τακτικής Γενικής Συνέλευσης, οι οποίοι ορίστηκαν από την ως άνω Τακτική Γενική Συνέλευση, κατ’ άρθρο 44 παρ. 1 (γ) Ν. 4449/2017, στο πλαίσιο του 11ου θέματος της Ημερήσιας Διάταξης, ως μέλη της Επιτροπής Ελέγχου, κατόπιν σχετικής ψηφοφορίας, ομόφωνα συγκροτήθηκαν με την παρούσα συνεδρίασή τους σε σώμα ως εξής, ορίζοντας παράλληλα κατά τα ως άνω τον Πρόεδρο αυτής:

1. Ιωάννης Αρκούλης του Μιχαήλ, Ορκωτός Ελεγκτής – Λογιστής, [..], κάτοικος [..], με Α.Δ.Τ. [..] και Α.Φ.Μ. [..] Δ.Ο.Υ. [..], email [..]
2. Παναγιώτης Ζωγράφος του Δημητρίου, Συνταξιούχος Τραπεζικός υπάλληλος, κάτοικος [..], , με Α.Δ.Τ. [..] και Α.Φ.Μ. [..] Δ.Ο.Υ. [..], email [..], και
3. Δημήτριος Καπονικολός του Ανδρέα, Λογιστής, κάτοικος [..], με Α.Δ.Τ. [..] και Α.Φ.Μ. [..] Δ.Ο.Υ. [..], email [..]

Τα μέλη της Επιτροπής Ελέγχου, πριν ορίσουν ως Πρόεδρο αυτής τον κ. Ιωάννη Αρκούλη, διακρίβωσαν ότι είναι ανεξάρτητος από την Εταιρεία, κατά την έννοια των διατάξεων του άρθρου 9 παρ. 1 και 2 Ν. 4706/2020 και του ακόμη ισχύοντος άρθρου 4 Ν. 3016/2002, λαμβάνοντας υπόψη τόσο την από 11.06.2021 εισήγηση του Διοικητικού Συμβουλίου και τη σχετική εισήγηση της Επιτροπής Αμοιβών και Ανάδειξης Υποψηφιοτήτων, όσο και την απόφαση της Τακτικής Γενικής Συνέλευσης της 02.07.2021, στο πλαίσιο της οποίας διακριβώθηκε και από αυτήν, ότι ο κ. Ιωάννης Αρκούλης, ως μέλος της Επιτροπής Ελέγχου, κατά τον ορισμό και κατά τη διάρκεια της θητείας του, δεν κατέχει άμεσα ή έμμεσα ποσοστό δικαιωμάτων ψήφου μεγαλύτερο του 0,5% του μετοχικού κεφαλαίου της Εταιρείας και ότι είναι απαλλαγμένος από οικονομικές, επιχειρηματικές, οικογενειακές ή άλλου είδους σχέσεις εξάρτησης, οι οποίες μπορούν να επηρεάσουν τις αποφάσεις του και την ανεξάρτητη και αντικειμενική κρίση του και παράλληλα, ότι:

α) Δεν λαμβάνει οποιαδήποτε σημαντική αμοιβή ή παροχή από την Εταιρεία, ή από συνδεδεμένη με αυτήν εταιρεία, ούτε συμμετέχει σε σύστημα δικαιωμάτων προαίρεσης για την αγορά μετοχών ούτε σε οποιοδήποτε άλλο σύστημα αμοιβής ή παροχών συνδεόμενο με την απόδοση, πλην της αμοιβής για τη συμμετοχή του στο Διοικητικό Συμβούλιο ή σε επιτροπές του, ούτε στην είσπραξη πάγιων παροχών στο πλαίσιο συνταξιοδοτικού συστήματος, συμπεριλαμβανόμενων των ετεροχρονισμένων παροχών, για προηγούμενες υπηρεσίες προς την Εταιρεία.

β) Ούτε ο ίδιος, ούτε πρόσωπο, που έχει στενούς δεσμούς με αυτό, διατηρεί ή διατηρούσε επιχειρηματική σχέση κατά τα τελευταία τρία (3) οικονομικά έτη πριν από το διορισμό του με:

βα) την Εταιρεία ή

ββ) συνδεδεμένο με την Εταιρεία πρόσωπο ή

βγ) μέτοχο που κατέχει άμεσα ή έμμεσα ποσοστό συμμετοχής ίσο ή μεγαλύτερο του δέκα τοις εκατό (10%) του μετοχικού κεφαλαίου της Εταιρείας κατά τα τελευταία τρία (3) οικονομικά έτη πριν από τον διορισμό του, ή συνδεδεμένης με αυτή εταιρείας, εφόσον η σχέση αυτή επηρεάζει ή μπορεί να επηρεάσει την επιχειρηματική δραστηριότητα είτε της Εταιρείας είτε του προσώπου της παρ. 1 ή του προσώπου που έχει στενούς δεσμούς με αυτό.

γ) Ούτε ο ίδιος, ούτε πρόσωπο, που έχει στενούς δεσμούς με αυτό:

γα) έχει διατελέσει μέλος του Διοικητικού Συμβουλίου της Εταιρείας ή συνδεδεμένης με αυτήν εταιρείας για περισσότερο από εννέα (9) οικονομικά έτη αθροιστικά κατά τον χρόνο εκλογής του,

γβ) έχει διατελέσει διευθυντικό στέλεχος ή διατηρούσε σχέση εργασίας ή έργου ή υπηρεσιών ή έμμισθης εντολής με την Εταιρεία ή με συνδεδεμένη με αυτήν εταιρεία κατά το χρονικό διάστημα των τελευταίων τριών (3) οικονομικών ετών πριν από τον ορισμό του,

γγ) έχει συγγένεια μέχρι δεύτερου βαθμού εξ αίματος ή εξ αγχιστείας, ή είναι σύζυγος ή σύντροφος που εξομοιώνεται με σύζυγο, μέλους του Διοικητικού Συμβουλίου ή ανώτατου διευθυντικού στελέχους ή μετόχου, με ποσοστό συμμετοχής ίσο ή ανώτερο από δέκα τοις εκατό (10%) του μετοχικού κεφαλαίου της Εταιρείας ή συνδεδεμένης με αυτήν εταιρείας,

γδ) έχει διοριστεί από ορισμένο μέτοχο της Εταιρείας, σύμφωνα με το καταστατικό, όπως προβλέπεται στο άρθρο 79 του ν. 4548/2018,

γε) εκπροσωπεί μετόχους που κατέχουν άμεσα ή έμμεσα ποσοστό ίσο ή ανώτερο από πέντε τοις εκατό (5%) των δικαιωμάτων ψήφου στη γενική συνέλευση των μετόχων της Εταιρείας κατά τη διάρκεια της θητείας του, χωρίς γραπτές οδηγίες,

γστ) έχει διενεργήσει υποχρεωτικό έλεγχο στην Εταιρεία ή σε συνδεδεμένη με αυτή εταιρεία, είτε μέσω επιχείρησης είτε ο ίδιος είτε συγγενής του μέχρι δεύτερου βαθμού εξ αίματος ή εξ αγχιστείας είτε σύζυγος αυτού, κατά τα τελευταία τρία (3) οικονομικά έτη πριν από τον διορισμό του,

γζ) είναι εκτελεστικό μέλος σε άλλη εταιρεία, στο Διοικητικό Συμβούλιο της οποίας συμμετέχει εκτελεστικό μέλος της Εταιρείας ως μη εκτελεστικό μέλος.

Μη υπάρχοντος άλλου θέματος προς συζήτηση λύεται η συνεδρίαση και υπογράφεται το παρόν πρακτικό ως ακολούθως.

Ο Πρόεδρος Το Μέλος Το Μέλος

***Ασπρόπυργος, 02/07/2021***

***Ακριβές αντίγραφο από το βιβλίο***

***Πρακτικών της Επιτροπής Ελέγχου της εταιρείας***

***‘Ε. ΠΑΪΡΗΣ Ανώνυμος Βιομηχανική και Εμπορική Εταιρεία Πλαστικών’***

Ο ΠΡΟΕΔΡΟΣ ΤΗΣ ΕΠΙΤΡΟΠΗΣ ΕΛΕΓΧΟΥ

ΙΩΑΝΝΗΣ ΑΡΚΟΥΛΗΣ